
MEMORIU TEHNICO - ECONOMIC 
PRIVIND  JUSTIFICAREA MODIFICĂRII TARIFELOR 
pentru activitățile de 
SALUBRIZARE STRADALĂ 
-Golești-

      Subscrisa SALUBRIZARE ȘI SERVICII PUBLICE FOCȘANI SA, cu sediul în str. Horea, Cloșca și Crișan, nr. 5, Focșani jud. Vrancea, înregistrată la ONRC sub nr. J39/277/28.05.2009, CUI 25616767, reprezentată de dl. Ing. Vulpoiu Adrian Nicolae, având funcția de Director General, prin prezenta vă înaintăm propunerea de modificare a:

· Tarifelor pentru serviciile publice de salubrizare pe căile publice (salubritate stradală) pentru activitatea de măturat, spălat şi stropit căi publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, a deşeurilor provenite din coşurile stradale precum și a tarifelor conexe acestei activități.

Modificarea tarifelor activității specifice serviciului de salubrizare (salubritate stradală) are la bază prevederile următoarelor acte normative de referință:
· Hotărârea 900/28.09.2023 pentru stabilirea salariului de bază minim brut pe țară garantat în plată;
· Ordin A.N.R.SC. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare  (care abrogă Ordinul președintelui A.N.R.S.C. nr. 109/2007);
· Ordonanța de Urgență nr. 30 din 26 aprilie 2023, privind modificarea art. V din O.U.G. 133/2022 pentru modificarea si completarea O.U.G. nr. 92/2021 privind regimul deșeurilor, precum si a Legii serviciului de salubrizare a localităților nr. 101/2006;
· Legea nr. 51/2006 privind serviciile comunitare de utilități publice,  republicată;
· Legea serviciului de salubrizare a localităților nr. 101/2006, republicată, cu modificările și completările ulterioare;
· O.U.G. nr. 133/2022 pentru modificarea și completarea O.U.G. nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006;
· Ordonanța de Urgență a Guvernului nr. 92/2021 – privind regimul deșeurilor, calcularea obiectivelor de reciclare se bazează  pe îndeplinirea indicatorilor de performanță, pe cantitatea și calitatea serviciilor prevăzute în contractul unic de delegare  a gestiunii serviciului de salubrizare;
· Ordonanța de urgență a Guvernului nr. 196/2005 privind Fondul pentru mediu;
· Contractului unic de delegare a gestiunii serviciului de salubrizare a localitatilor membre ale Asociatiei de Dezvoltare Intercomunitara pentru serviciul de salubrizare a localităților Focșani și Golești;
Potrivit art. 11 alin. 1 lit. a) din Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare  aprobate prin Ordinul ANRSC 640/2022:
„Art. 11
(1)	Operatorii care desfăşoară activităţi de salubrizare pe căile publice fundamentează, corespunzător activităţii prestate, următoarele tarife:
a)	pentru activitatea de măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare:
 (i)tarif măturat mecanizat carosabil;
(ii)tarif măturat mecanizat trotuare;
(iii)tarif măturat manual carosabil;
(iv)tarif măturat manual trotuare;
(v)tarif răzuit rigole;
(vi)tarif stropit carosabil;
(vii)tarif spălat carosabil;
         (viii)tarif pentru gestionarea deşeurilor colectate din coşurile stradale”.



      Pentru fundamentarea modificării tarifelor s-a luat în considerare majorarea salariului de bază minim brut pe țară garantat în plată prin, majorare aprobată prin  Hotărârea nr. 900/28.09.2023 pentru stabilirea salariului de bază minim brut pe țară garantat în plată, cu aplicabilitate de la 1 Octombrie 2023.
       Astfel, conform modificărilor legislative, începând cu 1 Octombrie 2023 salariul de bază minim brut pe țară garantat în plată se majorează la 3300 lei lunar, față de 1 Ianuarie 2023 când valoarea salariului de bază minim brut a fost de 3000 lei lunar.
      În octombrie 2023, tariful orar va fi de 19,960 de lei/oră pentru un program complet de lucru de 165,333 ore/ lună. Creșterea va fi de 10% față de luna septembrie.
            Extras Hotărâre nr. 900/2023: „Începând cu data de 1 octombrie 2023, salariul de bază minim brut pe țară garantat în plată, prevăzut la art. 164 alin. (1) din Legea nr. 53/2003 - Codul muncii, republicată, cu modificările și completările ulterioare, se stabilește în bani, fără a include indemnizații, sporuri și alte adaosuri, la suma de 3.300 lei lunar, pentru un program normal de lucru în medie de 165,333 ore pe lună, reprezentând 19,960 lei/oră.”
        Tarifele actuale au fost aprobate de către Consiliul Local al Comunei Golești în luna iulie 2023, prin HCL nr. 53/26.07.2023.

       Astfel, modificarea tarifelor specifice serviciului de salubritate stradală în varianta propusă cuprind toate cheltuielile de natură salarială conform modificărilor legislative, fiind incluse CAS, fond șomaj, CASS, fond accidente și boli profesionale, cota de contribuții pentru concedii și indemnizații – și sunt fundamentate conform formularului fișa de fundamentare din Ordinul Președintelui ANRSC nr. 640/2022.
        Având în vedere cele prezentate, propunem modificarea tarifelor pentru activitatea de măturat, spălat şi stropit căi publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, a deşeurilor provenite din coşurile stradale precum și a tarifelor conexe acestei activități, așa cum sunt prezentate în centralizatorul atașat. 
         Cu respect,  
         Director General,
Ing. Vulpoiu Adrian Nicolae
                                                                                                  Director Economic, 
                                                                                         Ec. Vasilescu Maria Cristina
2

image1.jpg
Jud. Vrancea, Focsani, Str. Horea, Closca si Crisan, Nr. 5
Cod Postal : 620105

Tel : 02371621338 ; Fax:0237/622444

Cod fiscal : RO 256 167 67

Nr. inregistrare Registrul Comertului : J 39 /277 | 28.05.2009
ROO6BRDE400SV16130004000 - BRD Focsani

SALUBRIZARE

$1 SERVICII PUBLICE FOCSANI S.A.




